钦定古今图书集成/明伦汇编/官常典/第585卷 > 《岭南节度飨军堂记》柳宗元
## 钦定古今图书集成/明伦汇编/官常典/第585卷 > 《岭南节度飨军堂记》柳宗元

唐制，岭南为五府，府部州以十数，其大小之戎，号令
之用，则听于节度使焉。其外大海，多蛮夷，由流求、诃
陵西抵大夏、康居、环水，而国以百数，则统于押蕃舶
使焉。内之幅𢄙万里，以执秩拱玉，稽时听教命；外之
羁属数万里，以译言贽宝，岁帅贡职，合二使之重，以
治于广州。故宾军之事，宜无与较大。且宾有牲牢饔
“饩，嘉乐好礼，以同远合疏。军有犒馈宴飨，劳旋勤归，
以群力一心，于是治也，闬闳阶序，不可与他邦类。必
厚栋大杗，夷庭高门，然后可以上充于揖让，下周于
步武。今御史大夫扶风公廉，广州且专二使，增德以
来远人，申威以修戎政，大飨宴合乐，从其丰盈。”先是
为堂于治城西北，陬其位，公北向，众宾南向，奏部伎
于其西，视泉地于其东隅。奥库仄，庭庑下陋，日未及
晡，则赫炎当目，汗眩更起，而礼莫克终。故凡大宴飨
大军旅，则寓于外垒，仪形不称。公于是始新其制，为
堂南面，横八楹，纵十楹。飨宴之位，化为东序，西又如
之。其外更衣之次，膳食之宇，列观以游目，偶亭以展
听，弥望极顾，莫究其往。泉池之旧，增濬益植。以暇以
息，如在林壑。“问工焉取？则师舆是供。问役焉取，则蛮
隶是征。问材焉取，则隙宇是迁。”或益其阙，伐山浮海。
农贾拱手，张目视具。乃十月甲子克成。公命飨于新
堂。幢牙茸纛，金节析羽。旗旗旟𣄚，咸旅于下。鼓以𪔌
晋，金以铎铙。公与监军使肃上宾，延群僚将校士吏，
咸次于位。卉裳罽衣，胡夷蜑蛮，睢盰就列者千人以
上。铏鼎体节，燔炰胾炙，羽鳞狸牙之物，沉泛醍盎之
齐，均饫于卒士。兴王之舞，服夷之伎，楔击吹鼓之音，
飞腾眩怪之容，环观于远迩。礼成乐遍，以叙而贺。且
曰：“是邦临护之大，五人合之。非是堂之制，不可以备”
物；非我公之德，不可以容众。旷于往初，肇自今兹。大
和有人，以观远方，古之戎政，其曷用加此华元名大
夫也，杀羊而御者不及；霍去病，良将军也，馀肉而士
有饥色。犹克称能，以垂到今。矧兹具美，其道不废，愿
勒于金石，以永示后祀。遂相与来告，且乞辞。某让不
获，乃刻于兹石。